Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 589/14/4404	Nové Zámky, 8.10.2014
EEČ : 2-33-133-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Dňa 01.08.2014 v čase  o 17.30 h v Nových Zámkoch,  XXXXX činžovom  byte, po predchádzajúcej  slovnej hádke s poškodenou XXXXX, narodenou XXXXX, trvale bytom XXXXX, sa tejto vyhrážal fyzickou likvidáciou, na to zobral  do ruky nôž zo skrine na chodbe o dĺžke čepele 10 cm a mieril ním smerom  na poškodenú opakujúc, že ju zabije, ktorá v obave o svoj život z domu ušla.

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením vyšetrovateľa Okresného riaditeľstva Policajného zboru, Odboru kriminálnej polície v Nových Zámkoch, spisovej značky XXXXX bolo  podľa § 206 odsek 1 Trestného poriadku  vznesené obvinenie XXXXX pre  prečin nebezpečného vyhrážania podľa § 360 odsek 1, odsek 2 písmeno a) písmeno b) Trestného zákona na tom skutkovom základe,  že  dňa 01.08.2014 v čase  o 17.30 h v NXXXXX XXXXX v činžovom  byte, po predchádzajúcej  slovnej hádke s poškodenou XXXXX, narodenou XXXXX, trvale bytom XXXXX, sa tejto vyhrážal fyzickou likvidáciou, na to zobral  do ruky nôž zo skrine na chodbe o dĺžke čepele 10 cm a mieril ním smerom  na poškodenú opakujúc, že ju zabije, ktorá v obave o svoj život z domu ušla.
     V rámci prípravného konania boli v procesnom postavení vypočutí obvinený, poškodená XXXXX, bola vypočutá  XXXXX bola vykoná ohliadka miesta činu a fotodokumentácia.
      Obvinený XXXXX od začiatku  popieral spáchanie trestného činu.
      Na základe výpovede poškodenej okresný prokurátor v Nových  Zámkoch podal dňa 03.08.2014 pod spisovou značkou  XXXXX návrh na vzatie obvineného  XXXXX do väzby a sudkyňa pre prípravné konanie Okresného súdu XXXXX uznesením spisovej značky XXXXX rozhodla o jeho  vzatí do väzby.
      Vyšetrovateľ Okresného riaditeľstva PZ, Odboru kriminálnej polície  v Nových Zámkoch, dňa 06.08.2014 opätovne vypočul poškodenú XXXXX, narodenú XXXXX, ktorá sa na výsluch dostavila, dobrovoľne, v záujme vykonať pravdivú výpoveď. Vo svojej výpovedi uviedla, že výpoveď, ktorú vykonala pred  vyšetrovateľom dňa 01.08.2014, si celú vymyslela. Urobila tak  z dôvodu, že na syna bola nahnevaná, pretože droguje a stále pýta od nej peniaze. Jednoznačne poprela, že by ju obvinený bol napadol, nikdy sa jej nevyhrážal a ani ju nožom nenapadol.

S poukazom na vyššie uvedené odôvodnenie som rozhodla tak, ako je to opísané vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Hausleitnerová
prokurátorka